text: Man behøver ikke at have været medlem af Folketinget i særlig lang tid for at finde ud af, at en fast del af arbejdet består i markeringer og jubilæer – når man har siddet i Folketinget i 10 år, når man fylder rundt osv. På den måde er vi gode til at være kollegiale og gratulere hinanden. Men der er alligevel en jubilæumsmarkering, som jeg synes i dag har været underlig fraværende i debatten, nemlig det forhold, at det i år er 40 år siden, at et flertal i Folketinget vedtog udlændingeloven. Det bør jo også markeres. Derfor har jeg tænkt mig at bruge min tid på at markere det ved at læse overskrifter op fra de danske aviser rundt i landet, sådan at alle de partier, der har 40-årsjubilæum i dag, kan glæde sig over resultaterne.
  København: »Bølge af knivstikkerier har ramt hovedstadsområdet«.
  Frederikssund: »Asylsøgere dømt for at kaste brosten mod Røde Kors-ansatte«.
  Køge: »Seks unge fængslet for vold, røveri og hærværk«.
  Middelfart: »Bilist overfaldet med slag, spark og kniv«.
  Esbjerg: »Mand dømt for voldtægt: På fri fod i flere måneder«.
  Næstved: »17-årig varetægtsfængslet i fire uger efter knivoverfald«.
  Odense: [»]Indvandrerdrenge overdængede håndværker med sten[«].
  Amager: »Overfald på glade studenter: Blev overdænget af æg og olie«.
  Hjørring: »Tre asylansøgere udvises for voldtægt«.
  Helsingør: »Bank ved folkeskole: To mænd blev tæsket med baseballkøller«.
  Skanderborg, Hørning, Galten, Ry og Sønder Ege: »Voldelige unge hærger lokalområde: En storm af hærværk, vold, tyveri og trusler«.
  Tingbjerg: »Præst flygter fra stenkast og grov hærværk«.
  Frederiksberg: »21-årig mand påkørt. Tre unge sigtes for uagtsomt manddrab«.
  Ringsted: »Politiet efterlyser mand efter påkørsel af cyklist«.
  Herlev: »Bilist påtalte høj fart – og blev spyttet i hovedet«.
  Middelfart: »Voldsmænd i træningssæt og Adidas trøje: Angreb knallertfører i lyskryds«.
  Brønshøj: »Pølsedame lukker: Indvandrerdrenge chikanerer mig«.
  Vollsmose: »Drenge fængslet for røveri mod hundelufter«. 59-årig mand stadig i koma.
  Roskilde: »35-årig mand dømt til udvisning for voldtægt – nu er han forsvundet«.
  Hillerød: »Mellemøstligt udseende mænd forsøgte at kommandere kvinde ind i deres bil«.
  Helsingør: »Voldtægt af barn, vold, psykisk vold, og trusler: 56-årig mand idømt fængsel og udvisning for bestandigt«.
  Aarhus: »Ung kvinde overfaldet på gaden: Tre varetægtsfængslet – og flere kan blive det«.
  København: »Slipper for udvisning: Voldtog kvinde, mens hun havde en kniv for struben«.
  Odense: »Fyns Politi efterlyser 33-årig mand for voldtægt og vold«.
  København: Kvinde slået og voldtaget gennem 12 års ægteskab: Afghansk mand udvist.
  Amager: Efterlyst for voldtægt: 18-årig mand anholdt.
  Holstebro: »40-årig mand voldtog 12-årig steddatter 20 gange«.
  Roskilde: »Politiet efterlyser voldtægtsforbryder: Har du set Wasim?«
  Odense: »Eftersøgt for voldtægt i Odense er tidligere blevet betinget udvist«.
  Fanø: To 14-årige piger har anmeldt voldtægt og voldtægtsforsøg ved fodboldturnering.
  Brøndbyøster: Politiet efterlyser mand efter voldtægtsforsøg.
  København: »Hjemmehjælper idømmes forvaring efter serie af voldtægter«.
  Gullestrup: 16-årig dreng anholdt for voldtægten i Gullestrup på 10-årig pige.
  Skagen: »Fire mænd efterlyses for voldtægtsforsøg i Skagen«.
  Herlev: »Mand dømt for voldtægt af ægtefælle«.
  København: »Indvandrerbander overhaler rockerne«.
  Kalundborg: »Tre brutalt skudt ned i baghold«.
  Nørrebro og Tingbjerg: »To tilfældige skudt ned på åben gade: Nu advarer politiet alle unge mænd«.
  København: »Fire anholdt for bandedrab«.
  Albertslund: »Tilfældig fodgænger ramt under vildt skyderi«.
  København: »Vildt skyderi: Så mange tilfældige er skudt«.
  Kastrup: Bandeslagsmål i Københavns Lufthavn.
  Husum: »Fem dømt for bandedrab og våben«.
  Odense: »32-årig sigtes for grov vold efter knivstik i frisørsalon«.
  Græsted: »Overfald med økse og kniv: Politiet har anholdt flere i sagen«.
  Herning: »Dødeligt knivstikkeri i Herning: 22-årig dræbte ung mand – to andre skyldige i grov vold med døden til følge«.
  Kolding: »22-årig mand truet med springkniv under røveri«.
  Brabrand: »28-årig dømt for overfald med kniv, slag og spark«.
  København: »11 knivstikkerier på en måned«.
  Herning: »Seks sager siden marts: Voldsomt mange knivstikkerier i Herning«.
  Valby: »15-årig forsøgt dræbt med machete på legeplads«.
  Nørrebro: »Seks anholdt for knivstikkeri i supermarked«.
  Odense: »Offer for knivoverfald blev stukket 18 gange: Otte sigtet for vold og forsøg på manddrab«.
  Horsens: »To unge mænd indlagt efter kniv-overfald«.
  København: »Desperate Wolt-bude konfronterer tyve: Truet med machete«.
  København: »14-årig dreng anholdt for flere grove knivrøverier«.
  Fredericia: »Tre drenge truet med kniv: Fik frarøvet mobiltelefoner og en knallert«.
  Østerbro: »Tre unge drenge overfaldet og røvet«.
  Aarhus: Fire 11-13-årige drenge truet med kniv i Bruuns Galleri.
  Herning: »12-årig forsøgt røvet på banegård, da han ventede på bussen«.
  Jebjerg: »Politiet efterlyser sort Mercedes: Fem mænd jagtede 15-årig efter byfest«.
  Brøndby: »15-årig blev tæsket på perron af en gruppe unge foran øjnene af sin veninde«.
  Helsingør: »'Du skal dø, din hund': Dreng truet på livet og overfaldet med kniv«.
  Haderslev: Sammenstød mellem politi og unge kulminerede med bilbrande.
  Aarhus: »Bilafbrænding og livsfarligt angreb på politiet: Bil med betjente fik knust forruden af stenkast«.
  København: Redningsfolk chikaneres af bander: 'Skrid ud af vores område, svin'.
  Kalundborg: »Tre biler udbrændt i Kalundborg«.
  København: »Mere end 60 bilbrande i alt«.
  Odense: »Ny bilafbrænding: Unge set køre fra gerningsstedet«.
  Herning: »Trusler, stenkast og hærværk«.
  Husum: »Ikke kun Netto hærges: Møntvaskeri blev smadret af bøller«.
  Slagelse: »Slagelse i flammer: 40 biler brændt af på 4 uger«.
  Dermed udløb min tid før min liste, og jeg skal på den baggrund fremføre følgende forslag til vedtagelse:
  Forslag til vedtagelse
  »Folketinget giver den danske befolkning en uforbeholden undskyldning for 40 års forfejlet indvandringspolitik.«
  